David Sanger

David John Sanger (født 17. april 1947, død 28. mai 2010) var en britisk konsertorganist, professor og president for Royal College of Organists. Han var bosatt i det tidligere kapellet Old Wesleyan Chapel som ligger i Embleton, nær Cockermouth i Cumbria. Hjemmet hans huset også et Bevington-orgel. Sanger var ungkar. 

David Sanger fikk sin utdannelse ved Eltham College og Royal Academy of Music. Blant lærerne hans var Susi Jeans, Marie-Claire Alain og Anton Heiller.

Karrieren som utøvende kunstner begynte med førsteplass i to internasjonale konkurranser, i 1969 vant han St Albans i England og i 1972 tok Sanger førsteplassen under konkurransen i Kiel i Tyskland. Etter dette reiste han på turné og ga solorecitals. Diskografien hans spenner over flere århundrers musikk, og inkluderer Francks komplette orgelverker, Louis Viernes komplette orgelsymfonier, og verker av Liszt og Lefébure-Wély. Sanger spilte også inn alle Bachs orgelverk for Meridian Records.

Opptredenene hans bragte ham til mange land, Tyskland, Danmark, Sverige, Norge, Finland, Belgia, Nederland, Østerrike, Italia, Frankrike, Russland, Island, USA, Mexico og Sør-Korea, ikke medregnet alle recitals på De britiske øyer. De mest kjente er trolig under BBC Proms i  Royal Albert Hall, og videre for eksempel Royal Festival Hall, City of London Festival, Bath Festival. «Master Class» ble avholdt blant annet i København, Stockholm og Oslo, og han var «rektor» for kirkemusikkseminaret i Bergen i 14 år. Han spilte jevnlig orgelduett-konserter sammen med Hans Fagius fra Sverige.

Biografi

Innspillinger 
I løpet av karrieren spilte han inn mer enn 20 CD-er. Sangers første orgelinnspilling var verk av J. S. Bach og César Franck som ble tatt opp i München og utgitt på Polydors «DG Début Series». Han spilte inn César Francks komplette orgelverker i Katarina kyrka i Stockholm (før den brant) for BIS. Opptakene av Louis Viernes seks orgelsymfonier som ble utgitt på Meridian recordings ble godt mottatt, og han var nær ved å avslutte opptakene av alle Bachs verk for orgel. De nyeste opptakene av Bach-komposisjoner ble gjort i Garnisonskirken i København på det nybygde, men historisk korrekte, Carsten Lund-orgelet.

For Meridian spilte han inn flere mindre stykker av Lefébure-Wély på det nybygde Cavaillé-Coll-type orgelet i Exeter College i Oxford. Han hadde selv vært konsulent ved byggingen av det. Andre konsulentprosjekter omfattet nye, gjenoppbygde eller restaurerte orgler, som for eksempel i Bromley Parish Church, Haileybury School, St Cuthberts i Edinburgh, Usher Hall i Edinburgh, katedralen i Sheffield, Trinity Hall i Cambridge, Strathclyde University og katedralen i Leeds.

Arbeid som lærer 
Ved siden av arbeidet som utøvende kunstner var Sanger også lærer og professor i orgel ved Royal Academy of Music i London, og ledet instituttet for orgel i årene 1987-1989. Fra 1989 til 1997 var han tilforordnet professor ved RAM. Sanger var gjesteprofessor ved Det Kongelige Danske Musikkonservatorium i København i to år, og en gjestelærer på orgelstudiet ved Royal Northern College of Music, Birmingham Conservatoire, og underviste i orgelspill ved universitetene i Oxford og Cambridge. Ved Birmingham Conservatoire var Sanger Consultant Tutor. Mange av hans elever oppnådde gode resultater i internasjonale konkurranser, og to av dem vant «Calgary International Organ Competition».

Jurymedlem ved konkurranser 
Sanger var jurymedlem ved mange internasjonale orgelkonkurranser, som for eksempel St Alban's, Paisley, Speyer, Biarritz, Alkmaar, Odense, Nürnberg og Luzern. Han ble utnevnt til Fellow ved Royal Academy of Music i 1985.

President for Royal College of Organists 
I oktober 2008 ble Sanger valgt til president for Royal College of Organists, en organisasjon han hadde vært medlem av siden han var 15 år gammel. Han trakk seg en uke før han døde, 28. mai 2010.

Anklager om usømmelig oppførsel og død 
25. mai 2010 møtte Sanger i retten og ble der anklaget for å ha oppført seg (grovt) usømmelig overfor en gutt under 16 år åtte ganger. Dette skal ha funnet sted på slutten av 1970-tallet og begynnelsen av 1980-tallet. Sanger avviste alle anklager og ble løslatt i påvente av videre rettssak. 28. mai 2010 kunngjorde politiet at Sanger hadde blitt funnet død i sitt hjem i Embleton, nær Cockermouth i Cumbria.

Etter funnet av Sangers lik uttalte politiet at de ikke søkte etter noen andre i sammenheng med dødsfallet. 1. juni 2010 ble et likskue innledet. I januar 2011 ble likskuet avsluttet med uttalelsen at dødsårsaken var asfyksi forårsaket av en plastpose og et tau og at Sanger hadde begått selvmord. Sangers bror Peter uttalte at David Sanger sterkt hadde avvist alle anklager og hadde vært meget opptatt av å renvaske seg, men hadde blitt «drevet til selvmord av traumet som summen av alle hendelsene i hans siste uke hadde påført ham» (engelsk: «driven to suicide by the cumulative trauma of the events of his final week.»)

Diskografi 
 The Complete Organ Works of J S Bach Vol. I – Meridian Records CDE 84081
 The Complete Organ Works of J S Bach Vol. II – Meridian Records CDE 84144
 The Complete Organ Works of J S Bach Vol. III – Meridian Records CDE 84203
 The Complete Organ Works of J S Bach Vol. IV – Meridian Records CDE 84209
 The Complete Organ Works of J S Bach Vol. V – Meridian Records CDE 84235
 The Complete Organ Works of J S Bach Vol. VI – Meridian Records CDE 84326
 The Complete Organ Works of J S Bach Vol. VII – Meridian Records CDE 84377
 The Complete Organ Works of J S Bach Vol. VIII – Meridian Records CDE 84378
 The Complete Organ Works of J S Bach Vol. IX – Euridice (unpublished recordings [April 2010] from Bodin Parish church, Norway. Organ 2003 by Heiko Lorenz, Wilhelmshaven)
 The Complete Organ Works of J S Bach Vol. X – Euridice (unpublished recordings [April 2010] from Bodin Parish church, Norway. Organ 2003 by Heiko Lorenz, Wilhelmshaven)
 The Complete Organ Works of J S Bach Vol. XI – Euridice (unpublished recordings [April 2010] from Bodin Parish church, Norway. Organ 2003 by Heiko Lorenz, Wilhelmshaven)
 Lefébure-Wély  popular organ works – Meridian Records CDE 84296
 Carols from Salisbury – the Cathedral Choir conducted by Richard Seal, accompanied by Colin Walsh – Meridian Records CDE 84068
 Vierne Organ Symphonies 1 & 2 – Meridian Records CDE 84192
 Vierne Organ Symphonies 3 & 4 – Meridian Records CDE 84176
 Vierne Organ Symphonies 5 & 6 – Meridian Records CDE 84171
 Liszt organ works – Meridian Records CDE 84060
 «In the Pleasant Groves» music by Handel – Meridian Records CDE 84157
 César Franck  complete organ works – BIS Records BIS CD 214/215
 Duets for organ with Hans Fagius – BIS Records BIS CD 273
 Boëllmann Suite Gothique, opus 25, Mulet «Tu es petra», Jongen Sonata Eroica, opus 94, Gigout menuetto – Saga Classics SDC 9033
 Widor Symphony 5 (komplett), Symphony 6 (1. bevegelse), Symphony 8 (bare adagio) – Saga Classics SDC 9048
 Franck Grande Pièce Symphonique, opus 17 – Resonance 445 014 – 2

Komposisjoner 
 Magnificat & Nunc Dimittis (St. Paul's Service) (SSA & orgel) – Banks Music Publications
 Magnificat & Nunc Dimittis (St. Paul's Service) (SATB & orgel) – Banks Music Publications
 O Filii et Filiae (SATB, menighet & (to) orgel/orgler) – Banks Music Publications
 Mass for the Parishes (SATB og orgel, med mulighet for deltagelse av menigheten) – Banks Music Publications
 Missa Brevis (SSA & organ) – United Music Publishers
 Go Forth Into the World in Peace (A Blessing) (SATB & orgel) – Banks Music Publications
 Let All the World in Every Corner Sing (SATB, bariton-solo og orgel) – Banks Music Publications
 Father, We Thank Thee for the Night (S og valgfri A, og orgel) – Banks Music Publications
 Salve Regina (SATB, uakkompagnert) – Banks Music Publications
 Spring Rising! (SATB, solister og piano) – Banks Music Publications
 Sweet Was the Song the Virgin Sang (SATB, uakkompagnert) – Banks Music Publications
 Shepherds, Shake Off Your Drowsy Sleep! (SATB & orgel) – Banks Music Publications
 Whence is That Goodly Fragrance? (SATB & orgel) – Banks Music Publications
 From East to West (SATB & orgel) – Oxford University Press
 Christmas Day (SATB & orgel) – Oxford University Press
 The Sun Has Got His Hat on (close harmony-arrangement) – Banks Music Publications
 Sonata Forte Piano per Organo – Banks Music Publications
 Nocturne – Banks Music Publications
 Prelude and Fugue for St. Paul’s – Banks Music Publications
 Petite Suite Française – Banks Music Publications
 Four Miniature Ostinatos – Banks Music Publications
 Marche Européenne – Banks Music Publications
 A Christmas Rhapsody – Banks Music Publications
 Play the Organ, Volumes 1 & 2 – Novello
 Lakeland String Suite – Banks Music Publications
 Introduction, Passacaglia & Fugue in E flat minor Healey Willan – Oxford University Press
 Voluntary in C by Johann Pepusch – Oxford University Press
 Favourite Organ Music by J. A. Lefébure-Wély, 2 volumes – Oxford University Press

Referanser

Eksterne lenker 
 David Sangers offisielle hjemmesider
 David Sanger orgel, cembalo
 Intervju foretatt av Cumbrian Society of Organists 
 Royal College of Organists

Britiske organister
Engelske komponister
Fødsler i 1947
Dødsfall i 2010
Personer fra Cumberland